NaiveNeuron/SloPal huggingface dataset:
Martinák, Ľuboš, poslanec NR SR (2010-09-08):
Ďakujem za slovo. Pán poslanec Zajac, okrem iného tvrdíte, že nie sú žiadne dôvody na odvolávanie terajšieho predsedu Národnej rady Slovenskej republiky pána Richarda Sulíka. A dôvody, ktoré už boli tu viackrát dané, nie sú dôvodmi, potom vôbec si neviem predstaviť, aké iné dôvody, a vážnejšie, by mali byť na odvolávanie predsedu Národnej rady Slovenskej republiky, keď okrem iného pán Sulík robí veľmi zlé meno Slovenskej republike a nášmu parlamentu. Pán Richard Sulík asi zabudol, že reprezentuje aj nás ostatných a nielen seba. Ďalej tvrdíte, nechajme ho predsa štyri roky pracovať, nech ukáže, čo vie, zlepšuje sa atď. Veď za tak krátku dobu urobil už toľké faux pas, že ja osobne ako poslanec Národnej rady Slovenskej republiky si neviem vôbec predstaviť, ako bude ďalej parlament fungovať pod vedením tejto osoby. Ďakujem.
Kuriak, Milan, poslanec NR SR (2022-05-25):
Vážený pán predsedajúci, vážený pán minister, kolegyne, kolegovia, dovoľte mi, prosím, ako určenému spravodajcovi výboru predniesť túto spoločnú správu výborov Národnej rady Slovenskej republiky o výsledku prerokovania vládneho návrhu zákona. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada Slovenskej republiky uznesením č. 1304 zo 16. marca 2022 pridelila vládny návrh zákona týmto výborom Národnej rady: výboru pre financie a rozpočet, ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet, ústavnoprávny výbor. Z uznesení výborov uvedených pod bodom III tejto správy vyplývajú pozmeňujúce a doplňujúce návrhy uvedené pod bodom štyri spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: O bodoch spoločnej správy č. 1 až 5 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov o prerokovaní vládneho návrhu zákona bola schválená uznesením gestorského výboru č. 322 z 26. apríla 2022. Týmto uznesením výbor zároveň poveril mňa ako spoločného spravodajcu, aby som na schôdzi Národnej rady Slovenskej republiky pri prerokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 o rokovacom poriadku Národnej rady Slovenskej republiky. Ďakujem, pán predsedajúci, skončil som. Otvorte, prosím, rozpravu.
P. Hrušovský, predseda NR SR: (2005-05-10):
vládny návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , ktorý prerokúvame ako tlač 1095. Nech sa páči, pán minister. P. Rusko, podpredseda vlády a minister hospodárstva SR: Ďakujem pekne za slovo, pán predseda. Vážené pani poslankyne, páni poslanci, Ministerstvo financií Slovenskej republiky predkladá na rokovanie Národnej rady vládny návrh novely zákona č. 595/2003 Z. z. o dani z príjmov. Predkladaný návrh novely zákona o dani z príjmov nadväzuje na Programové vyhlásenie vlády Slovenskej republiky a je v súlade so schválenou koncepciou daňovej reformy v rokoch 2004 až 2006. Zákon o dani z príjmov je jedným z kľúčových zákonov v daňovom systéme Slovenskej republiky. Jeho novelizácia je vyvolaná neustálymi spoločenskými zmenami najmä v oblasti sociálneho systému. V predloženom návrhu novely zákona o dani z príjmu je zapracované zvýšenie daňového bonusu na každé vyživované dieťa z mesačnej sumy 400 korún na 450 korún, t. j. v súčasnosti platná suma daňového bonusu sa zvyšuje zo 4 800 korún na 5 400 korún ročne. Vzhľadom na účinnosť zákona 1. september 2005 sa v tomto zákone osobitne rieši v prechodných ustanoveniach rok 2005, podľa ktorého si môže daňovník v roku 2005 uplatniť za ustanovených podmienok daňový bonus na vyživované dieťa v sume 5 000 korún, a to za kalendárne mesiace január až august v sume 400 korún mesačne a za kalendárne mesiace september až december v sume 450 korún mesačne. Predložený návrh zákona zakladá zvýšený nárok na štátny rozpočet, avšak zvýšenie daňového bonusu nebude mať dopad na deficit verejných financií, nakoľko pri tvorbe rozpočtu verejnej správy na roky 2005 – 2007 sa už s navrhovanou zmenou počítalo. Vážené pani poslankyne, páni poslanci, žiadam vás o podporu tohto zákona.
Kollár, Boris, predseda NR SR (2023-02-02):
(Zaznievanie gongu.) Vážené panie poslankyne, vážení páni poslanci, budeme pokračovať, ale predtým som dostal požiadavku zo strany SaS, takže bude prestávka päťminútová na poradu klubu k hlasovaniu SaS a nakoniec dá k tomu stanovisko. Samozrejme, budú sa môcť vyjadriť aj ostatné politické strany. Takže teraz prerušujeme do 17.08 h, päťminútová prestávka na poradu klubu SaS. Ďakujem. (Prestávka.)
Svrček, Miloš, poslanec NR SR (2022-11-15):
Ďakujem pekne za slovo, pán podpredseda. Marek, ja len v krátkosti. Tu nejde o nejaký slovenský problém. Tu nejde o nejaký problém len v Kútoch na slovensko-českej hranici. Toto je celoeurópsky problém. A ja som ti aj v rozprave povedal, lebo som išiel do detailov, že kde to začalo. To začalo pred siedmimi rokmi v 2015., kde bola celoeurópska dohoda na tom, aby sa riešili hotspoty, kde išlo niekoľko miliárd eur do vybudovania hotspotov na turecko-gréckej hranici. V Turecku bola situácia taká, že za sedem rokov sa neposunuli nikde. A teraz tieto počty všetkých tých migrantov idú na Európu. Ale z toho dôvodu, že oni desať rokov nebudú ďalších sedieť tam a čakať, že kedy skončí vojna a vojnový konflikt v Sýrii. Ja absolútne chápem aj tvoje vystúpenie, že vidíš, že čo sa deje v Turecku, vidíš, čo sa deje v Sýrii, a že tí ľudia chcú ísť za lepším životom. Ale na druhej strane máme tu aj schengenské acquis, čiže určitú skupinu tých právnych noriem, ktoré nám určujú, ako sa správať v tom schengenskom priestore. A teraz sa tváriť a zakrývať oči nad tým, že prechádzajú nám tu migranti a jednoducho jedni zavedú kontroly, druhí nezavedú kontroly, a my sa tu budeme tváriť, že my sme tí, ktorí jednoducho nebudú zavádzať tieto kontroly, no tak, tak, takto to nemôže fungovať. Jednoducho máme tu určité povinnosti. A my ako členský štát Európskej únie ich aj musíme dodržiavať. A jedna vec, posledná, ktorej som sa aj dotkol v rozprave. Minister vnútra tu mal sedieť. A jednoducho argumentovať tým, že on osobne ide na nejakú konferenciu, jednoducho takýto argument je absolútne slabý a týmto, si myslím, že dehonestoval Národnú radu, pretože on tam mal sedieť, on tam mal zodpovedať tieto všetky otázky, ktoré tu nemáme len ako opo... títo koaliční poslanci, ale aj opoziční poslanci, pretože chcú to vedieť aj ľudia, že ako sa rieši táto situácia. O nič viac... (Prerušenia vystúpenia časomerom.)
Danko, Andrej, podpredseda NR SR (2024-01-17):
Pani poslankyňa Nash.
Radošovský, Marián, poslanec NR SR (2011-10-21):
Pán predseda, keďže sme odhlasovali pozmeňujúce a doplňujúce návrhy zo spoločnej správy, pozmeňujúce a doplňujúce návrhy poslanca Martina Pada, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Grendel, Gábor, podpredseda NR SR (2022-06-21):
Pán predseda, dajte, prosím, hlasovať o tom, že Národná rada Slovenskej republiky berie na vedomie Správu o činnosti SIS za rok 2021.
Grendel, Gábor, podpredseda NR SR (2020-11-04):
S reakciou na faktickú poznámku, pán podpredseda Laurenčík.
P. Hrušovský, predseda NR SR: (2005-12-14):
Páni poslanci, vyhlasujem toto hlasovanie za neplatné. Pán poslanec Madej žiadal hlasovať jednotlivo o všetkých návrhoch, ktoré vyňal na samostatné hlasovanie. Pán spoločný spravodajca...
Sulík, Richard, predseda NR SR (2011-06-02):
(Hlasovanie.) Prítomných 146 poslancov, hlasovalo 78 za, 60 proti, 7 sa zdržalo, 1 nehlasoval. Národná rada schválila návrh novely zákona č. 350/1996 Z. z. o rokovacom poriadku Národnej rady. Ďakujem. Pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre (tlač 279). Dávam slovo spoločnej spravodajkyni z ústavnoprávneho výboru, poslankyni Edite Pfundtner, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony , tlač 279.)
Glváč, Martin, podpredseda NR SR (2017-05-10):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásenia sa. Vyhlasujem týmto rozpravu za skončenú. Pani navrhovateľka, asi nie je k čomu, ďakujem. Pán spravodajca, termín hlasovania minimálne. (Reakcia spravodajcu.) Takže dnes o jedenástej. Ďakujem a prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 442 a správa výboru má tlač 442a. Pani podpredsedníčka vlády, poprosím vás, odôvodnite vládny návrh zákona. Nech sa páči.
Kalist, Peter, poslanec NR SR (2010-12-08):
Ďakujem pekne za slovo. No, vážená pani poslankyňa, ja som dosť dlho rozmýšľal nad tým, že či mi tieto vety niečo nevravia, alebo kde som tento text už počul a, bohužiaľ, musím povedať, že sa zo značného percenta zhoduje s textom stanoviska Slovenskej lekárnickej komory, o ktorom sme sa s ich predstaviteľmi rozprávali, pokiaľ sa nemýlim, včera. A neviem, možno sa mi to len zdá. Týmto návrhom sa, pani poslankyňa, v prvom rade šetria verejné financie. Totiž o tie isté, o to isté percento, o ktoré musí, alebo pokiaľ sa niekto dobrovoľne rozhodne dať zľavu pacientovi z doplatku na liek, tak o to isté percento alebo také isté percento musí dať zľavu aj zdravotnej poisťovni. Bohužiaľ, zdravotná poisťovňa, ktorú nám tu zanechala predchádzajúca vláda je dnes, teda všeobecná zdravotná v strate 55 mil. eur. A to sú strašné peniaze, ktoré musíme naškrabať odniekiaľ inokadiaľ, zavádzame odvody na nové príjmy, na kapitálové príjmy, na príjmy z prenájmov a pod. a skutočne pokiaľ existujú poskytovatelia lekárnickej starostlivosti, ktorí sú ochotní dobrovoľne bez akéhokoľvek nátlaku dať zľavu, tak prečo by sme im to neumožnili. My určite nechceme brániť v normálnej hospodárskej súťaži. Budeme brániť nekalej súťaži, ale normálnu, riadnu súťaž, čestnú, medzi podnikateľmi v každom prípade brániť budeme. Ďakujem.
Ľ. Jahnátek, minister hospodárstva SR: (2007-01-30):
Panie poslankyne, páni poslanci, návrhom zákona Slovenská republika zabezpečí vykonávanie článkov nariadenia Rady č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi v platnom znení a ktoré má zabrániť, aby sporné diamanty, ktorých pôvod nie je známy a ktoré môžu byť dôvodom konfliktov, negatívne ovplyvňovali obchod so zákonnými diamantmi a neovplyvňovali hospodárenie v mnohých štátoch, ktoré produkujú, spracovávajú a využívajú diamanty. Predložený návrh si kladie za cieľ rozšíriť pôsobnosť pôvodného zákona o puncovníctve a skúšaní drahých kovov o oblasť drahých kameňov. Návrhom sa zabezpečuje odborná časť výkonu štátnej správy vo veci zastavenia prúdenia sporných diamantov, upravuje sa pôsobnosť orgánov štátnej správy vo veci neopracovaných diamantov, ako aj prepojenie ich využitia pri výrobe výrobkov z drahých kovov a kameňov a nadväzne na to sa ustanovuje pôsobnosť – pôsobnosť Puncového úradu Slovenskej republiky a Ministerstva hospodárstva Slovenskej republiky, pričom puncový úrad sa schválením zákona stane expertíznym pracoviskom pre spoluprácu s colnými orgánmi pre oblasť Kimberleyského procesu. Vážený pán predsedajúci, panie poslankyne, páni poslanci, dovoľujem si vás touto cestou požiadať o schválenie predloženého návrhu zákona. Ďakujem pekne.
V. Švidroň, poslanec: (2009-06-03):
No a teraz ešte niekoľko slov na adresu ostrých slov nášho predsedu. Tak poznáme príslovie, že „na hrubé plátno je potrebná hrubá záplata“. Zdá sa, že to malo účinok aj na vás, lebo ste zareagovali. Každý prostriedok na zobudenie ľahostajnosti je dobrý. Niekomu stačí budík a niekomu nestačí ani skričať pri uchu „vstávaj, lebo už je neskoro, je päť minút po dvanástej“. No a mali ste tam aj niektoré ekonomické úvahy. Tak vedzte, že budova ministerstva, do ktorého tak búšite, bola prenajatá na základe zmlúv vašich ministrov a prepláca sa za niekoľko málo rokov celá hodnota tejto budovy, vždy, pravidelne. A sú to takisto nevypovedateľné zmluvy. No a ešte k tej suverenite, tak vedzte, že Slovenská republika bola suverénna dávno predtým, než sme vstupovali do nadnárodných štruktúr. Práve pri vstupe sa Slovenská republika časti suverenity vzdávala, takže aj toto treba trošku... (Prerušenie vystúpenia časomierou.)
S. Janiš, poslanec: (2003-02-26):
Z. Martináková, podpredsedníčka NR SR: Pán poslanec Jaduš. J. Jaduš, poslanec: Ďakujem za slovo. Vážení kolegovia, aj na základe vystúpenia pána kolegu Tibora Mikuša chcem pripomenúť kolegom z koalície, že dnes nevedieme spor, či vstúpiť alebo nevstúpiť do Európskej únie, ale za akých podmienok sa stať členom tohto zoskupenia tak, aby sme neutrpeli škody, aby sme do Európskej únie vstúpili dôstojne. Vážení páni, vy ste politiku  povýšili nad hospodárske, teda ekonomické záujmy štátu a záujmy tejto krajiny vôbec. Ďakujem pekne. (Potlesk.) Z. Martináková, podpredsedníčka NR SR: Pán poslanec Ondriaš. K. Ondriaš, poslanec: Áno, za Komunistickú stranu Slovenska ja by som  chcel podporiť poslanca pána Mikuša a sľubujem, že ihneď ako Komunistická strana Slovenska vyhrá voľby, budeme mať pripravené dekréty. A je to dekrét o mieri, dekrét o pôde a tretí dekrét je o predĺžení prevádzky jadrovej elektrárne do roku 2020. Ďakujem. (Potlesk.) Z. Martináková, podpredsedníčka NR SR: Pán poslanec Muňko.
V. Veteška, podpredseda NR SR: (2004-09-10):
Prosím, zapnite telefón, ospravedlňujem sa. Už sa to tu mýli všetko, aj program. Zapnite mikrofón pánovi poslancovi Ivančovi. On bol prvý prihlásený.
Glváč, Martin, podpredseda NR SR (2019-01-30):
Ďakujem. Máme rokovací deň, takže s faktickými poznámkami dvaja poslanci: pani poslankyňa Remišová, pán poslanec Dostál. Nech sa páči, pani poslankyňa Remišová.
Kollár, Boris, predseda NR SR (2020-10-13):
Vážené pani poslankyne, vážení páni poslanci, otváram rokovanie 15. schôdze Národnej rady Slovenskej republiky. Na úvod schôdze zistím prítomnosť poslancov. Prosím, aby sme sa pred začatím rokovania prezentovali. (Prezentácia.) Konštatujem, že je prítomných 106 poslancov a parlament je uznášaniaschopný. Na 15. schôdzi Národnej rady budú overovateľmi poslanci Monika Kavecká a pán poslanec Richard Takáč. Náhradníčkami budú poslankyne Zita Pleštinská a Magdaléna Sulanová. Na dnešnom rokovacom dni o ospravedlnenie požiadali poslanec Martin Čepček, Ján Ferenčák, Eva Hudecová, Ján Kerekréti, Stanislav Kubánek, Filip Kuffa, Peter Liba, Vladimíra Marcinková, Ľubica Laššáková, Róbert Puci, Matúš Šutaj Eštok, Jana Vaľová, Anna Záborská. O ospravedlnenie z neúčasti z dôvodu práceneschopnosti požiadal poslanec Jozef Hlinka. Program schôdze je navrhnutý tak, ako ste ho dostali v pozvánke. Pristúpime k schvaľovaniu návrhu programu 15. schôdze. Teraz vás prosím, pani poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne predsedajúcemu pred začatím schôdze, aby ste sa prihlásili a tieto návrhy predniesli. Mám tuná písomne dve. Poprosím, zapnite pána podpredsedu Petra Pellegriniho.
Dostál, Ondrej, poslanec NR SR (2010-11-04):
Pán poslanec Rafaj, je suverénnou záležitosťou každého štátu, akým spôsobom upraví štátne občianstvo, či pripustí dvojité občianstvo alebo nepripustí dvojité občianstvo, či získanie iného štátneho občianstva naviaže na zánik vlastného občianstva a tak ďalej. Problém novely, ktorá bola schválená na sklonku minulého obdobia je, že dvojité občianstvo na Slovensku až dovtedy nikomu nevadilo. Začalo vadiť až keď hrozilo, že by nejakí slovenskí občania mohli získať dvojité občianstvo podľa toho čerstvo schváleného maďarského zákona. Ja tu nechcem obhajovať ten maďarský zákon, ja si tiež nemyslím, že je to dobré, že to prospieva vzájomným vzťahom, ale vo vašej argumentácii sa jednoducho miešajú dve úplne odlišné roviny, jednou je reakcia na ten maďarský zákon, druhou je akési tvrdenie o tom, že dvojité občianstvo je neprípustné. Naozaj vám to dovtedy nevadilo, že slovenský právny poriadok umožňuje dvojité občianstvo, že získanie iného štátneho občianstva neviaže na zánik slovenského štátneho občianstva. A keďže skutočný dôvod, samozrejme nie je to, že by ste to chceli riešiť nejako systémovo a zmenil sa váš právno-teoretický názor na to, či dvojité občianstvo áno alebo nie, ale že ste ten zákon prijímali, tak ako obvykle v takýchto záležitostiach s krvou podliatymi očami, tak vám nejako ušlo, že tento zákon sa nebude vzťahovať len na Maďarov na Slovensku, ktorí by prípadne získali maďarské štátne občianstvo, ale na ktoréhokoľvek občana Slovenskej republiky, ktorý by získal iné štátne občianstvo, a to dokonca vrátane tých, ktorí trebárs dlhodobo žijú na území iného štátu a majú záujem získať občianstvo toho štátu bez toho, aby stratili štátne občianstvo svojej vlasti.
Grendel, Gábor, podpredseda NR SR (2022-09-21):
Jedna faktická poznámka na vaše vystúpenie. Pán poslanec Miroslav Suja, nech sa páči.
M. Číž, podpredseda NR SR: (2009-10-29):
(Hlasovanie.) Prítomných 127 poslancov, za 80 poslancov, proti 6 poslancov, 39 poslancov sa zdržalo, 2 nehlasovali. Konštatujem, že sme schválili vládny návrh novely zákona č. 330/1991 Zb. o pozemkových úpravách. Tým sme, vážené kolegyne, kolegovia, vyčerpali hlasovanie o všetkých návrhoch, ktoré boli prerokované, takže malú krátku, trojminútovú prestávku a budeme pokračovať. (Reakcie z pléna.) Prepáčte. Pardon, vidím, registrujem až teraz. Takže s procedurálnymi návrhmi pani poslankyňa Laššáková, Šimko, pán poslanec Kondrót. Slovo má pani poslankyňa Laššáková.
Drdul, Dominik, poslanec NR SR (2021-11-11):
Ako o poslednom sme mali hlasovať o pozmeňujúcom a doplňujúcom návrhu, ktorý predložil poslanec Baránik, avšak došlo k jeho stiahnutiu, takže o ňom nemôžem dať hlasovať.
M. Číž, podpredseda NR SR: (2007-05-15):
Teraz má slovo pani poslankyňa Nachtmannová.
Ďuriš Nicholsonová, Lucia, podpredsedníčka NR SR (2019-03-27):
V rozprave teraz vystúpi pán poslanec Heger.
Sulík, Richard, predseda NR SR (2011-02-02):
Prosím, hlasujte o týchto pripomienkach. (Hlasovanie.) Zo 144 prítomných poslancov hlasovalo 144 za. Tento návrh sme schválili. Nech sa páči.
Laššáková, Jana, podpredsedníčka NR SR (2015-11-26):
Príjemné popoludnie, vážené panie poslankyne, páni poslanci. V súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili včera do 12.00 hodiny 19 otázok na predsedu vlády a na členov vlády 10 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán predseda, máte slovo.
Laššáková, Jana, podpredsedníčka NR SR (2015-10-01):
Pán poslanec Hraško, nech sa páči.
P. Paška, predseda NR SR: (2008-11-05):
(Hlasovanie.) 136 prítomných, všetci boli za. Body zo spoločnej správy sme schválili.
Pavol Paška, predseda NR SR (2013-03-19):
(Hlasovanie.) 138 prítomných, 77 za, 54 proti, 7 sa zdržalo. Návrh sme schválili.
Blanár, Juraj, podpredseda NR SR (2021-06-29):
Ďakujem, pán predseda. Otváram rozpravu. Chcem vás informovať, že do rozpravy sa prihlásil za poslanecký klub ĽSNS ako jediný písomne prihlásený do rozpravy pán poslanec Martin Beluský, ktorému udeľujem slovo a po jeho vystúpení umožním prihlásiť sa ústne do rozpravy. Nech sa páči, pán poslanec Beluský, máte slovo.
Blanár, Juraj, podpredseda NR SR (2021-10-26):
Ďalšia v poradí by mala vystúpiť pani poslankyňa Zemanová za poslanecký klub SaS, avšak nie je v rokovacej sále, stráca poradie. Ďalším za ňou je pán poslanec Richard Takáč a pripraví sa pán poslanec Blaha. Nech sa páči, pán poslanec.
Mikloško, Jozef, poslanec NR SR (2013-05-17):
Ja tiež súhlasím s návrhom, ktorý tu padol. A pridám niekoľko poznámok, aj keď niektorí už ma predbehli s nimi. Ja si myslím, že keď je niečo na trhu a sa nám to nepáči, tak by sme mali aj o tom hovoriť, napísať, internetovať a vyjadriť nesúhlas s tým a presvedčiť aj druhých, aby to nekupovali. Títo výrobcovia, vlastne na nich platí, že to ostane ležať na skladoch a sa to nepredáva, tým pádom to stiahnu. Iba tento argument na nich platí. Napríklad tie barbiny, voľakedy bola tuším Barbie a Ken, no, dnes už Barbie má svoju priateľku a Ken má tiež svojho priateľa a už sa nehovorí o tom, že oni voľakedy boli manželia. Toto je trend, ktorý v Dobšinských rozprávkach myslím, že ešte nebol. Zbrane, kanóny, pištole, sú toho plné obchody, určite to vyvoláva v deťoch budúcu agresiu. Keď tu pridáme počítačové hry plné násilia, sú to tiež vlastne hračky, streľby, zabíjanie a tak ďalej, určite to vychováva, sú krásne štúdie o tom, agresiu. Mnohí mladí delikventi v 10-tich, 15-tich rokoch vyrastali vlastne na tomto. Potom si trieskame hlavu, keď vraždia v 10-tich alebo 15-tich a znásilňujú. V minulosti vždycky bolo dobro a zlo, vyhrávalo dobro v rozprávkach, aj keď v tých Dobšinského boli aj horory. Dnes naraz vyhráva aj zlo a tak to končí tak, že človek je šokovaný. Indiánske hry nás vychovali, ale tam to dobro vždy vychovávalo, šľachetnosť bola veľmi dôležitá. Ešte chcem upozorniť na jednu vec. V škole delia sa deti na bohatých a chudobných. Tí bohatí majú tablet, majú mobil, každý mesiac druhý, majú také šaty, džínsy, šperky a tak ďalej, maľujú sa, vyvoláva to napätie v školách. Tí chudobní alebo menej bohatí sa snažia k tomuto nejako dostať. Myslím si, že by snáď návrat k rovnošatám... (Prerušenie vystúpenia časomerom.)
Fecko, Martin, poslanec NR SR (2018-02-07):
Ďakujem pekne. Ďakujem pekne, pani kolegyňa, aj za tvoj príspevok, ktorý si mala, a pozmeňujúci návrh, ktorý dávame. Ja budem raziť stále tendenciu nie ľudia za prácou, práca za ľuďmi musí prísť. Musí prísť na to východné Slovensko práca za ľuďmi. Máme tam potenciál. Aj v poľnohospodárstve máme potenciál, lebo ja si budem hájiť svoju brandžu poľnohospodársku. Mali sme tam 220-tisíc ľudí zamestnaných na celom Slovensku. Teraz máme 50-tisíc. Tak sa pýtam, máme potenciál alebo nemáme? Chceme alebo nechceme zamestnať ľudí? Máme tam populáciu, ktorá nebude IT-čkárskou? Máme. Bude vedieť robiť na družstve alebo na tom, na tej rodinnej farme, ktorú sme ešte dodneska nezadefinovali, čo znamená rodinná farma, ani farmára sme nezadefinovali v našom zákone. Takže, vážení, nech tá práca príde za ľuďmi aj na náš východ krásny, ktorý je perfektný. A keď tam niečo berieme, tak dajte náhradu, aby sme z toho neurobili veľký skanzen, lebo nemáte právo, nemáte právo, aby ste východ podceňovali a urobili z nás jednu veľkú čiernu dieru. Sme takisto Slovenská republika. A ako sa hovorí, čo znamená víkend? Znižovanie IQ v Bratislave, lebo východniari idú domov, že? Takže, vážení, dajme tú prácu ľuďom, nie, aby ľudia chodili za prácou. Ďakujem. (Potlesk.)
V. Novotný, poslanec: (2007-11-29):
A moja druhá poznámka, nemusíte dať hlasovať o mojom procedurálnom návrhu. Po tom, čo tu prebiehalo v pondelok a utorok, rokujte, ako chcete, ale tá moja druhá poznámka je, že niektoré veci, viete, netreba napísať do rokovacieho poriadku, lebo vyplývajú z elementárnej slušnosti. Ďakujem pekne.
Kondrót, Maroš, poslanec NR SR (2013-01-29):
Dajte, prosím, hlasovať o návrhu pána poslanca Lipšica, ktorý navrhoval vypustiť body 7 a 9, ale vzhľadom na to, že bod 7 už je vypustený, dohodli sme sa, že budeme hlasovať o návrhu v podobe vypúšťa bod 9. Dajte, prosím, hlasovať o návrhu pána poslanca Lipšica.
Baláž, Radovan, poslanec NR SR (2019-01-29):
Ďakujem. Prezident Slovenskej republiky vo svojom rozhodnutí č. 4512-2018 z 21. decembra 2018 v časti 2 a 3 uviedol dôvody na vrátenie zákona a v časti 4 navrhol, aby Národná rada Slovenskej republiky po opätovnom prerokovaní zákon neprijala ako celok. Určené výbory zaujali k návrhu prezidenta uvedeného v časti 4 rozhodnutia prezidenta nasledovné stanovisko. Ústavnoprávny výbor odporučil Národnej rade zákon schváliť v pôvodnom znení. Výbor pre financie a rozpočet na návrh spravodajcu Radovana Baláža hlasoval o návrhu uznesenia, ktorým výbor odporúčal, aby Národná rada pri opätovnom prerokovaní schválila zákon vrátený prezidentom Slovenskej republiky v pôvodnom znení. Z celkového počtu 
11 poslancov výboru pre financie a rozpočet bolo prítomných 
9 poslancov. Za návrh predneseného uznesenia hlasovali 
5 poslanci, 2 poslanci boli proti a 2 poslanci sa hlasovania zdržali. Výbor Národnej rady pre financie a rozpočet neprijal uznesenie, nakoľko návrh uznesenia nezískal súhlas nadpolovičnej väčšiny všetkých poslancov. Návrh správy vrátane stanoviska gestorského výboru prerokoval výbor pre financie a rozpočet na 62. schôdzi 28. januára 2019. Stanovisko gestorského výboru nebolo schválené, keďže návrh stanoviska nezískal súhlas potrebnej väčšiny. Predseda výboru na základe príslušných ustanovení zákona o rokovacom poriadku ma určil za spoločného spravodajcu, ktorý predkladá predmetnú informáciu, a budem taktiež predkladať návrhy na ďalší postup. Ďakujem, pán predseda. Prosím, otvorte rozpravu.
Ferenčák, Ján, poslanec NR SR (2023-11-23):
218. Vyčítate ministrovi vnútra Matúšovi Šutajovi Eštokovi, že začal riešiť migračnú krízu, riešiť problémy ľudí po zemetrasení a bezpečnosť štátu a spravodlivosť, ktorá tu nebola. Tak ja vám možno pripomeniem, a väčšina z vás tu bola, ako ste začali vy. V prvom rade prvé vystúpenia boli o tom, že máme len tíško sedieť a šúchať nohami, kým po nás nepríde NAKA. Potom to začalo ďalším povinným špárovaním všetkých ľudí, druhé SNP, v maskáčoch ste tam stáli. Nie každý, nie týždeň, každý týždeň to bola povinnosť starostom, primátorom ste sa vyhrážali trestnoprávnymi dôsledkami, pokutami 50-tisíc a povinnosťou, že jednoducho musia, nakúpili ste testy cez svoje firmičky a poďme na to, každý týždeň nech to ide. Po tomto išlo povinné očkovanie, opäť Sputnik a jeho celá genéza s vyhodením, so všetkým, kto za to bude niesť dôsledky? Prvý lockdown, na to boli policajti super, ale na stráženie hraníc, to dnes nie je, pretože to už sa nenosí. Boli to doslova hry o život s lotériou, ktorú ste zaviedli, dokonca dodnes nevyplatenou lotériou, ktorá tu bola. Aký bol záver toho? No 20-tisíc mŕtvych, najhorší v Európe a ďalšie prvenstvá, ktorými sa asi chváliť nemôžeme, pretože nie je za čo. A ešte čo bolo? Okrem postruhníkov a rezňov a všetko, čo bolo spomínané, to nemusím ani komentovať. Ale poviem, čo ste nezvládli, lebo toto ste zvládli a toto ste nezvládli. Utečeneckú krízu, energetickú krízu, zdravotnícku krízu, nelegálnu migráciu, riadenie štátu, je to rozpad, rozklad, 11 miliárd dlhu, hospodárenie v rozpočte, bezpečnosť štátu, zničili ste samosprávy a tak ďalej a tak ďalej, na to tu nemám toľko času. Páni a dámy, neviem, či PS teraz neľutuje, že vôbec začalo túto schôdzu, pretože netušili možno, čo všetko... (Prerušenie vystúpenia časomerom.)
Hrušovský, Pavol, podpredseda NR SR (2011-02-03):
Panie poslankyne, páni poslanci, prosím o isté porozumenie. (Reakcie z pléna.) Ale veď áno, veď ja viem, čo mám robiť, páni poslanci. Pán poslanec Mamojka.
Krajčí, Marek, poslanec NR SR (2023-03-22):
Ďakujem pekne. Takže, vážení páni, vážené pani poslankyne, vážení páni poslanci, v súlade s § 80 ods. 1 zákona o rokovacom poriadku som bol určený za spravodajcu k návrhu uvedeného zákona (tlač 1485). Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní vo výboroch do 26. apríla 2023 a v gestorskom výbore do 28. apríla 2023. Ďakujem, pán predsedajúci, prosím, otvorte všeobecnú rozpravu.
Blanár, Juraj, podpredseda NR SR (2021-11-10):
Pán poslanec Kočiš s faktickou poznámkou.
Susko, Boris, poslanec NR SR (2021-11-23):
Ďakujem pekne za slovo, pán predsedajúci. Ja už len stručne zareagujem. Myslím si, že som veľmi jasne a jednoznačne zdôvodnil, prečo si myslím, že celý tento návrh je v rozpore, v predchádzajúcej rozprave, že je v rozpore so základnými zásadami trestného konania a nemôžme pristúpiť k tomu, aby politický záujem bol nad dodržiavaním ústavy a zákonov. To by v konečnom dôsledku znamenalo koniec právneho štátu. Ale prihlásil som sa do ústnej rozpravy, aby som spresnil svoj procedurálny, resp. svoj návrh v zmysle § 73 ods. 3 písm. b) rokovacieho poriadku, aby neboli žiadne pochybnosti o tom, aký návrh som dal. Takže, pán spravodajca, dávam návrh v zmysle § 73 ods. 3 písm. b) zákona o rokovacom poriadku, aby sa Národná rada uzniesla na tom, že nebude pokračovať v rokovaní o návrhu tohto zákona. Ďakujem.
Lipšic, Daniel, poslanec NR SR (2014-09-25):
Ďakujem. Ja by som tiež veľmi rád ten návrh novely podporil. Ako hovoril pán kolega Droba, tak často za ľudí, ktorí sú už vo vyššom veku, buď to urobia mladší rodinní príslušníci, a pokiaľ takí nie sú alebo nie sú na Slovensku, alebo tak potom chodia ľudia, ktorých platíme na sociálnych dávkach, ktorí nič nerobia a za peniaze teda ten sneh odpratávajú. Je to choré, je to choré pri takej miere nezamestnanosti, ktorú na Slovensku máme, aby v rámci verejnoprospešných aktivačných prác tieto práce nevykonávali ľudia, ktorých z daní platíme, ktorým platíme sociálne dávky, ale ktorí nad rámec sociálnych dávok teda preberajú na seba kvázi povinnosť vlastníkov objektov alebo domov, ktoré sa nachádzajú pri chodníkoch. Mne sa to zdá byť naozaj zvrátené, zdá sa mi to byť nespravodlivé, sociálne nespravodlivé, a preto by som bol rád, keby tento návrh novely zákona bol schválený. Ešte raz, pri takej miere nezamestnanosti, aká na Slovensku je, nie je asi problém zapojiť do odpratávania snehu ľudí, ktorí sú na sociálnych dávkach. Nemusíme volať, keď veľa napadne snehu, armádu, ak máme armádu nezamestnaných. To sa mi zdá byť rozumné, logické riešenie, ktoré naviac je riešením sociálne spravodlivým.
Matovič, Igor, poslanec NR SR (2011-07-13):
Ja by som len chcel oznámiť, ukončil som svoju rozpravu, ktorú som chcel ťahať minimálne dnes do večera, preto, lebo mi poslancom SDKÚ bol podaný dôkaz toho, že som hlasoval za to, čo kritizujem. V skutočnosti to bol podvodný dôkaz, ktorý bol hlasovanie 112, ale v skutočnosti v hlasovaní 112 som hlasoval proti...
Balódi, Ladislav, poslanec NR SR (2018-05-17):
Vážený pán predsedajúci, vážené pani poslankyne, vážení páni poslanci, v rozprave vystúpili traja poslanci. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Kvorka, Ján, poslanec NR SR (2017-11-28):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Kuffa, Štefan, poslanec NR SR (2015-09-30):
Predseda, ja ešte raz to zopakujem, prerušte toto rokovanie. Dávam procedurálny návrh, aby to bolo prerušené. Myslím, že to bude tak elegantnejšie ukončené. Ja dúfam, že pán minister sa neponáhľa, teda príde aj zajtra ráno, ak by bolo potrebné. Ale bolo by to naozaj veľmi vhodné, keby sa prerušilo, lebo potom, keď si budeme nárokovať a pingpongovať tuná tieto veci, tak nebude to mať konca-kraja. Ďakujem.
Osuský, Peter, poslanec NR SR (2018-03-26):
Ďakujem pekne. Keď človek toto počúva, tak ho napadá to, že ak sa Lucia pýta, ako ďaleko pustí minister Drucker tých policajtov v pátraní, tak ja sa pýtam, ako som sa už pýtal skoro odpoludnia, ako ďaleko pustia ministra Tomáša Druckera, aby pustil policajtov v pátraní? Musím povedať, že úloha ministra Druckera je nezávideniahodná, aj keď, tak ako som povedal v minulom vystúpení, nespochybňujem jeho osobnú integritu, len učí ma skúsenosť, že po triumfálnom riadení rezortu zdravotníctva nominantmi SMER-u, ktorí predchádzali Tomáša Druckera, bol zavolaný krízový manažér. Čo o niečom hovorí. Doviedli sme teda, jednoducho povedané, zdravotníctvo, keď nie na psí tridsiatok, tak na žobrácku palicu. A teraz bolo treba v tejto vláde, ktorá sa uchádza o dôveru nie nás v parlamente, ale hádam aj občanov na uliciach a nech sa priatelia, ktorí nectia túto krajinu, Slovenskej republiky občanov, aby získal ich dôveru. Tak ja sa pýtam, veľký SMER, ktorý sa možno cíti byť veľkou a silnou stranou, keď potrebuje nasadiť, a teraz nejde o to, či odborníka na vnútro, slušného človeka, tak musí nasadiť nestraníka. To je istý obraz, že niet človeka, ktorý by na prvý pohľad vyzeral slušne, a preto nasadíme nestraníka Druckera. Ešte raz hovorím, ľutujem, to, čo ho čaká, a je to súbor Herkulových úloh, ktorých, ako sme počuli, pribúda každým dňom.
Glváč, Martin, podpredseda NR SR (2016-09-07):
Ďakujem. S faktickými poznámkami štyria páni poslanci. Ukončujem možnosť sa prihlásiť s faktickými. Nech sa páči, pán poslanec Budaj.
Tóth, Tibor, poslanec NR SR (2011-10-19):
Vážený pán predsedajúci, vážený pán predseda vlády, kolegyne poslankyne, kolegovia poslanci, dovoľte, aby som vám predložil spoločnú správu výborov Národnej rady Slovenskej republiky o výsledku prerokovania vládneho návrhu zákona o zrušení kolkových známok a o zmene a doplnení niektorých zákonov (tlač 449) vo výboroch Národnej rady Slovenskej republiky v druhom čítaní. Národná rada Slovenskej republiky príslušným uznesením pridelila tento vládny návrh Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárstvo, výstavbu a dopravu. Uvedené výbory prerokovali tento návrh v stanovených termínoch. Gestorský výbor nedostal do začiatku rokovania o vládnom návrhu o zrušení kolkových známok (tlač 449) stanoviská poslancov Národnej rady. K predmetnému návrhu zaujali výbory Národnej rady Slovenskej republiky tieto stanoviská. Odporúčali pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Výbor Národnej rady Slovenskej republiky pre hospodárstvo, výstavbu a dopravu neprijal platné uznesenie, nakoľko nezískal nadpolovičnú väčšinu z prítomných poslancov. Z prítomných 12 za návrh hlasovalo 6, proti návrhu nebol nikto, zdržalo sa hlasovania 6. Z uznesení výborov Národnej rady Slovenskej republiky uvedených pod bodom III tejto správy vyplynuli pozmeňujúce a doplňujúce návrhy. Spolu ich bolo 7. Gestorský výbor odporúča o týchto siedmich návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy 1, 2, 3, 4, 5, 6, 7 s návrhom gestorského výboru schváliť ich. Gestorský výbor na základe stanovísk výborov k vládnemu návrhu zákona o zrušení kolkových známok a o zmene a doplnení niektorých zákonov (tlač 449) odporúča Národnej rade Slovenskej republiky vládny návrh zákona o zrušení kolkových známok (tlač 449) schváliť s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky o vládnom návrhu o zrušení kolkových známok (tlač 449a) bola schválená uznesením gestorského výboru, ktorý zároveň určil poslanca Tibora Tótha za spoločného spravodajcu výborov. Súčasne ho poveril 1. predniesť túto spoločnú správu na schôdzi Národnej rady Slovenskej republiky a 2. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Pán predsedajúci, otvorte rozpravu.
Verešová, Anna, poslankyňa NR SR (2016-10-14):
Ďakujem ti, kolegyňa, že si spomenula peniaze. Spomenula si, že sa vloží miliarda a pol a pre samosprávu a štát ide necelých 100 miliónov eur. Ja som sa zhrozila, keď večer, v stredu večer pán poslanec zo SMER-u hovoril o tom, koľko peňazí dostane do obce. Rozčuľovala som sa, pretože hovoril iba o peniazoch. Napríklad v našej obci samotní poslanci hneď v dvetisíctrinástom prišli medzi nás a vyzbierali si 30 % podpisov a okamžite pokračovali v našej obci s tým, že nedovolili akékoľvek herne, akýkoľvek hazard. A naša obec sa rozvíja aj bez toho, aby mala príjem z herní, z hazardu, z automatov, pretože máme schopného starostu. Tieto peniaze nikdy nemôžu byť vynikajúce, výborné, v prospech občanov, pre obec a pre mesto. Veď my dobre vieme, že každé euro sa možno, vložené, potrebujeme ďalších trikrát, štyrikrát eur viac, aby sme pomohli tým, ktorí padnú, ktorí sú v exekúciách, ktorí sú chorí, kedy sa rozpadnú rodiny a štát musí toto všetko potom zabezpečovať. Ak niekto tu hovorí iba o peniazoch a o príjmoch, je to cynizmus najhrubšieho zrna.
D. Lipšic, poslanec: (2008-06-25):
Uf, to, čo povedala pani poslankyňa Gabániová, tak, samozrejme, na to reagovať nemôžem, ale to sa asi ani nedá. (Smiech v sále.)
Nicholsonová, Lucia, poslankyňa NR SR (2015-02-05):
Ďakujem veľmi pekne. Ja mám rada, keď sa tu citujú filmy. Pán poslanec Hlina, vy ste tiež ten, čo vystúpil, a pre mňa ste tým ako nejak nestratili na kvalite. Pre mňa nijak nestratil na kvalite ani váš kolega Huba, ktorý vystúpil z poslaneckého klubu OĽaNO, a je to podľa mňa jeden kvalitný človek, ktorý tu bezpochyby má čo robiť, a veľmi si ho vážim. A my sme sa zmenili, áno, my sme sa zmenili, napríklad sme opekneli, keď ste si všimli, lebo k nám pristúpila kolegyňa Janka Kiššová, my sme škaredého Sulíka poslali do Bruselu. A takže áno, zmeny sa proste dejú v živote a treba ich akceptovať alebo neakceptovať, budete mať na výber pri tom hlasovaní. A ešte taká malinká poznámka pre kolegu Přidala, aj keď ja viem, že by som to nemala podľa rokovacieho poriadku, pán poslanec Osuský – a na to som obzvlášť hrdá – reprezentuje aj SaS-ku, keďže on je členom SaS, on nie je iba členom poslaneckého klubu. (Reakcie z pléna.) Predstavte si, také veci sa dejú v tomto svete! Ďakujem.
Jílek, Rastislav, poslanec NR SR (2021-02-05):
Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Paška, Pavol, predseda NR SR (2013-09-12):
Pán poslanec...
Novotný, Viliam, poslanec NR SR (2015-04-24):
Ďakujem pekne. Pán poslanec Raši, začnem odzadu, ja som neporovnával nemocnicu Brezno s nemocnicou v Martine, ja som hovoril o rovnakých cétečkách v rovnakých parametroch v Českej republike, keď si dával pozor. Hovoril som aj o tom, že je pochopiteľný rozdiel ceny až do 50 % práve z týchto dôvodov, ktoré si povedal, to tvrdia výrobcovia a dodávatelia, ale nie 100 % a viac. Tie cétečká sú predražené na Slovensku. Čo sa týka pána poslanca Ježíka, no mne potom nejde stále do hlavy, že keď my kupujeme stále tie najkvalitnejšie cétečká, prečo nám potom utekajú lekári a sestry do Čiech, kde majú lepšie platy? Prečo je české zdravotníctvo omnoho efektívnejšie ako naše? Oni majú také zlé prístroje? My musíme stále kupovať Rolls Royce, aj do piešťanskej nemocnice? Nemôžme občas kúpiť len takú veľmi dobrú Octaviu, aby sme mali možno viacej peňazí, aby nepadala omietka na JIS-ke v žilinskej nemocnici? To je ten taký, ako vecná otázka, ktorá ma napadá. Čo sa týka pána poslanca Baláža, neobviňujem z toho pána ministra Čisláka, ale to som ani nepovedal, ani pri jednom z týchto štyroch verejných obstarávaní, o ktorých som hovoril, on nebol štatutárom ministerstva zdravotníctva. V 2010 v Trenčíne bol štatutárom ministerstva zdravotníctva pán Raši a v 2014 trikrát pani Zvolenská. Čiže v žiadnom prípade ho z toho neobviňujem. Ale to, čo som hovoril, je skutočnosť, že je v úrade už pol roka a po pol roku nič k ničomu zatiaľ nepovedal, iba to, že je to pseudokauza, a dal nám nejakú správu, že verejné obstarávania sú v poriadku. A k pánovi poslancovi Briximu, no, neviem, do akej miery on chodí na rozumy do mestského parku jednak k pánovi Paškovi, skutočnému pôvodnému majiteľovi firmy Medical Group, ale jeho faktická poznámka bola úplne od veci.
Brixi, Otto, poslanec NR SR (2012-06-28):
Ďakujem pekne. Vážený pán predseda, zákon č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 33/2011 Z. z. v § 28 ods. 1 ustanovuje, že voľné miesto sudcu sa obsadzuje na základe výberového konania. Podľa § 29 ods. 1 tohto zákona výberové konanie uskutočňuje päťčlenná výberová komisia vymenovaná z databázy kandidátov na členov výberovej komisie, a to tak, aby jeden člen bol z kandidátov zvolených Národnou radou Slovenskej republiky, jeden člen z kandidátov zvolených Súdnou radou a dvaja členovia z kandidátov vymenovaných ministrom spravodlivosti. Jedného člena výberovej komisie zvolí na žiadosť predsedu súdu sudcovská rada súdu, na ktorom sa voľné miesto obsadzuje. Členov výberovej komisie vymenúva predseda súdu, ktorý výberové konanie vyhlasuje, a to z databázy kandidátov. Na účely vytvorenia databázy Národná rada Slovenskej republiky ako jeden z oprávnených subjektov volí aspoň dvoch kandidátov na vymenovanie za členov výberovej komisie. Za kandidáta na člena výberovej komisie možno zvoliť len osobu, ktorá má morálne a odborné predpoklady na nestranný výkon funkcie člena výberovej komisie, ktorá je spôsobilá overiť schopnosti, odborné znalosti, zdravotný stav, psychickú vyrovnanosť uchádzača a ďalšie skutočnosti, ktoré treba alebo je vhodné overiť vzhľadom na povahu povinností sudcu. Navrhovaný by mal pôsobiť najmä v sektore vysokých škôl, neziskovom sektore alebo vykonávať právnické povolanie. Predseda Národnej rady Slovenskej republiky vyzval poslancov, aby predložili Ústavnoprávnemu výboru Národnej rady Slovenskej republiky návrhy kandidátov na vymenovanie za členov výberových komisií do 31. mája 2012. V určenej lehote boli predložené dva návrhy. Ústavnoprávny výbor Národnej rady Slovenskej republiky na 3. schôdzi dňa 13. júna 2012 návrhy posúdil. Konštatoval, že návrhy spĺňajú určené formálne a obsahové náležitosti. Pripojené doklady preukazujú splnenie zákonných podmienok voliteľnosti a návrhy boli podané v stanovenom termíne. Výbor posúdil, či sú splnené podmienky § 29 ods. 3 zákona o sudcoch a prísediacich. Uznesením č. 32 konštatoval, že Andrej Bartakovič a Mgr. Miroslav Maďar spĺňajú podmienky ustanovené zákonom. Ústavnoprávny výbor Národnej rady Slovenskej republiky odporučil vykonať akt voľby podľa príslušných ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a volebného poriadku na voľbu a odvolávanie funkcionárov. Voľbu kandidátov na vymenovanie za členov výberových komisií uskutočňujúcich výberové konanie na voľné miesta sudcov odporúča vykonať tajne, použitím hlasovacích lístkov. Pokiaľ nebude zvolený požadovaný počet kandidátov, odporúča vykonať opakovanú voľbu. Do opakovanej voľby postupujú všetci navrhnutí kandidáti, ktorí neboli zvolení. Ak ani v opakovanej voľbe nebol zvolený potrebný počet kandidátov, odporúča vykonať novú voľbu. Do novej voľby možno navrhnúť kandidátov, ktorí neboli zvolení vo voľbe ani v opakovanej voľbe. Rozhodnutie výboru platí pri každej novej voľbe. Pán predseda, otvorte, prosím, rozpravu.
Zmajkovičová, Renáta, podpredsedníčka NR SR (2012-09-19):
Ďakujem. S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Martvoň.
Bittó Cigániková, Jana, poslankyňa NR SR (2022-10-25):
Ďakujem, Tomáš, ja doplním ešte k tým odborníkom, čo teda si o nich hovoril, že, že dali vyjadrenie ku mne, tak ešte doplním pani Lazorovú, šéfku, šéfka komory zdravotných sestier, ktorá mi teda cez iný link, napísala mi správu, môžete kľudne prečítať v Národnej rade. Tak to je veľmi zlá správa, teda, že je tu pokus o moje odvolanie, pretože ak mám hodnotiť, tak spolupráca s vami bola vždy korektná, vždy ste boli ochotná nás vypočuť, otvorená diskusii a hlavne argumentom, aj keď nie vždy sme sa v názore zhodli. Nemyslím si, že najdôležitejšia je príslušnosť k odboru, či už medicínsky alebo ošetrovateľsky, ale iný odbor zdravotníctva je zárukou dobrého vedenia Výboru Národnej rady pre zdravotníctvo. Videli sme to napríklad na predošlých vedeniach výboru. Dôležité je zorientovať sa v problematike a ochota riešiť problémy zdravotníctva, zdravotníkov a pacientov, mať víziu, informácie a rozhľad, ale hlavne progresívne myslenie. A to u vás naozaj prevažovalo. Za roky pôsobenia v tejto oblasti ste získali veľa poznatkov a skúseností, ktorými podľa nášho názoru predčíte mnohých súčasných členov zdravotníckeho výboru, zdravotníkov, bohužiaľ. Obzvlášť si ceníme transparentnosť rokovaní, možnosť mať informácie priamo zo zasadnutí zdravotníckeho, za čo ste osobne, za čo ste sa osobne zasadili. S pozdravom, Lazorová. Takže ja len doplním tuto, že rozdiel medzi žiakom a učiteľom je len v čase, to je odkaz aj pre vás, pán Čepček. Nikde nie je napísané, že žiak o chvíľu nebude učiť učiteľa, takže toľko k vzdelaniu. A k tej Banskej Bystrici si hovoril, Tomáš, ešte doplním, tá pani riaditeľka tiež nemá zdravotnícke vzdelanie, ako si správne povedal, ale je tak oddaná práci, že opakovane táto nemocnica bola najlepšia štátna nemocnica. No a k tomu, ako je pán Čepček aktívny a čo o mne vo výbore, pozvala som ho na dnešný výbor, škoda, že tam opäť nebol, tak ako na žiadnom inom a škoda, že ako obvykle nevie, o čom rozpráva potom.
M. Záhumenský, poslanec: (2008-09-10):
Ja si nemyslím, že Slovensko si môže dovoliť 200 rokov čakať na to, kým sa znovu samovývojom toto územie nejakým spôsobom zalesní a zazelená. Slovensko je malá krajina a Tatry sú našimi pľúcami. Chodíme tam relaxovať a turisti tam chodia kvôli dobrému vzduchu a kvôli odpočinku. A nemyslím si, že do atómovej krajiny, tak ako dneska Tatry vypadajú a ako budú vypadať následne po lykožrútovej kalamite, bude o ne záujem. A treba mať ohľad aj sociálny na ľudí, ktorí žijú v tej lokalite a žijú v tom prostredí, že ak budeme brať do úvahy len to, že o 200 rokov sa možno príroda vysporiada s kalamitou, ktorá vznikla, tak musíme povedať, že čo tí ľudia tam za tých 200 rokov budú robiť a z čoho budú žiť. Myslím si, že je nezodpovedné správať sa k tomu tak, že je to bezzásahová zóna a nič nás nezaujíma, nech sa tam deje, čokoľvek sa tam deje. Takže preto si myslím, že vláda má zodpovednosť za to, čo sa tam robí. Ďakujem.
B. Bugár, podpredseda NR SR: (2005-06-28):
K. Ondriaš, poslanec: Vážený pán predsedajúci, ďakujem za slovo a prosil by som vás, keby ste zavolali pána premiéra a členov vlády, lebo ja som si to pripravil pre pána premiéra, nie pre poslancov, ktorí, ja si myslím, že takéto, poznáte, áno, samozrejme.
Pellegrini, Peter, predseda NR SR (2024-02-08):
Prezentujme sa a hlasujme o bode č. 74 pozmeňujúceho návrhu pána poslanca Galka a Grendela. (Hlasovanie.) Prítomných 137, za 29, proti 77, zdržalo sa 31. Tento bod sme neschválili.